અમરેલીનાં સાવરકુંડલા તાલુકાનાં હાટીડા ગામે થોડા દિવસ પહેલા એક વૃઘ્ધાની લુંટનાં ઈરાદે ગળાફાંસો આપી હત્યા કરી નાખ્યા બાદ આ ગુન્હાનાં આરોપીને ઝડપી લેવા જીલ્લા પોલીસવડાનાં સિધા માર્ગદર્શન નીચે અમરેલી એસ. ઓ. જી. તથા લોકલ ક્રાઈમ બ્રાંચ દ્વારા તપાસનો ધમધમાટ શરૂ કરતા આ ગુન્હાનાં મુખ્ય આરોપીને ઝડપી લઈ પુછપરછ કરતા આ કામમાં આરોપીએ અગાઉ પોતાની સગી કાકી, પ્રેમીકા સહિત કુલ ૫ જેટલી હત્યા અને લુંટ કર્યાની કબુલાત કરતા અમરેલી અને ભાવનગર જીલ્લાની પોલીસ પણ અચંબામાં પડી ગઈ હતી.